Diari Oficial de la Generalitat Valenciana


Sumari del DOGV 9722, del 10-11-2023 (2023/11157)

RESOLUCIÓ de 7 de novembre de 2023, del director general de Política Lingüística, per la qual es concedixen parcialment les subvencions per al foment del valencià en l'àmbit dels mitjans de comunicació i publicacions privats i agències de notícies, per a l'exercici pressupostari de 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11195


Data del document
:   07-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 7 de novembre de 2023, del director general de Política Lingüística, per la qual es concedixen parcialment les subvencions per al foment del valencià en l'àmbit dels mitjans de comunicació i publicacions privats i agències de notícies, per a l'exercici pressupostari de 2023. [2023/11293]  
Per l'Ordre 6/2021, de 22 de febrer, de la Conselleria d'Educació, Investigació, Cultura i Esport, es van aprovar les bases reguladores del procediment de subvencions per al foment del valencià en l'àmbit dels mitjans de comunicació i publicacions privats i agències de notícies.  
  
Mitjançant la Resolució de 18 de maig de 2023, de la consellera d'Educació, Cultura i Esport (DOGV 9613, 08.06.2023), es van convocar les subvencions per al foment del valencià en l'àmbit dels mitjans de comunicació i publicacions privats i agències de notícies, per a l'exercici pressupostari de 2023.  
Vist l'informe de la comissió tècnica en què es concreta el resultat de l'avaluació de les sol·licituds presentades, a les modalitats de ràdio i televisió del programa B, televisió i premsa escrita no diària del programa A i la categoria de mitjans de comunicació en línia del programa A, després de ser estudiades i avaluades per la comissió tècnica, constituïda i reunida el dia 26 d'octubre de 2023 a aquest efecte.  
  
Vist l'informe de l'òrgan instructor en què consta que de la informació que es troba en el seu poder es desprén que els beneficiaris de les modalitats i categories abans esmentades complixen tots els requisits necessaris per a accedir-hi.  
De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que disposa l'article 14 de l'ordre de bases i el resolc onzé de la Resolució de convocatòria de 18 de maig de 2023, de la consellera d'Educació, Cultura i Esport.  
De conformitat amb el que preveu la disposició final primera de l'Ordre 6/2021 abans esmentada, en el resolc dihuité de la resolució de convocatòria i l'apartat 4 del resolc quart de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, vista la proposta de l'òrgan instructor, resolc:  
  
Primer  
Concedir les subvencions proposades a les entitats que s'indiquen en l'annex I i assignar a cada una la quantitat que s'hi especifica, per un import total d'1.971.299,03 euros a càrrec de la línia S7877000 «Ajudes a l'emissió en valencià en mitjans de comunicació i publicacions privats i agències de notícies» de l'aplicació pressupostària 79.24.60.473.36.2, del pressupost de la Generalitat per a 2023.  
  
Segon  
Les entitats beneficiàries han de complir amb el que establixen els articles 16, 19 i 21 de les bases sobre les obligacions de les entitats beneficiàries, la justificació i el reintegrament de la subvenció, respectivament.  
  
Tercer  
Denegar les subvencions a les entitats que figuren en l'annex II, que han estat excloses pel motiu que s'indica en el mateix annex.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, podrà ser objecte de recurs potestatiu en reposició o directament d'un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Universitats i Ocupació, en el termini d'un mes des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València 7 de novembre de 2023.- El director general d'Ordenació Educativa i Política Lingüística (p. d. R 13.04.2022; DOGV 9328, de 29.04.2022): Ignacio Martínez Arrúe.